Lukas Graham

Lukas Graham yet sot tsot-bubwom pop Da̱mmak ja ji̱ byia̱ a̱mami, a̱kwak a̱son a̱bwom wu ma̱ng a̱tyutsot nkyangtsot-bubwom ma̱ a̱di̱di̱t nang á̱ ngyei Lukas Forchhammer a̱ni, a̱tyutsot ji̱nta-bas Magnus Larsson, ma̱ng a̱tyutsotbyin Mark Falgren. Sot tsot-bubwom ji ku byii̱k a̱li̱bwom ntsa mba wu, Lukas Graham, ma̱ng a̱yaalebet ba Copenhagen Records ma̱ng Then We Take The World ma̱ a̱lyia̱ 2012. A̱li̱bwom wu tat a̱zata̱n mi̱ la̱mba nyiung di̱ bat tak bubwom Da̱mmak hu. A̱li̱bwom a̱feang mba wu nang á̱ byii̱k ma̱ a̱lyia̱ 2015 a̱ni a̱wot a̱ si̱ shyia̱ á̱nietfwuong ma̱ a̱di̱di̱t mi̱ bibyin swanta ma̱ng bubwom a̱nyanyin nang "Mama Said" ma̱ng "7 Years", feang hu hwa si̱ nyeak tat a̱zata̱n ka di̱ bat tak bubwom nang á̱ ku bwom a̱nyanyin a̱ni ma̱ a̱ca̱cet kaswuó a̱bwom ma̱ a̱di̱di̱ a̱di̱t. Warner Bros. Records wa ku byii̱k a̱li̱bwom ntsa wu nang gu nwuak a̱lyoot nggu a̱ si̱ yai mi̱ bibyin swanta a̱ni, byii̱k ofisha hu mi̱ Muná̱pyia̱ Sí̱tet ma̱ a̱tuk mam 1 Zwat Nyaai 2016.

Ya̱fang

A̱ka̱fwuop nta


Sa:Kpaat kpi̱kpaat 2011 mi̱ Da̱mmak
Sa:Susot bubwomtsot pop Da̱mmak
Sa:Susot bubwomtsot nang á̱ kpaat ma̱ a̱lyia̱ 2011
Sa:Susot á̱nietbwom a̱tat Da̱mmak
Sa:Á̱nietbwom Warner Records